สลด ลูกเรือประมงภูเก็ต เครียดจัด ผูกคอห้อยดับข้างเรือ หนีปัญหาชีวิต
เครดิตภาพจากมูลนิธิกุศลธรรมภูเก็ต,ลูกเรือประมงภูเก็ต ใช้เชือกผูกคอห้อยข้างเรือเสียชีวิตสลด ตรวจสอบไม่พบบาดแผล-ร่องรอยถูกทำร้าย คาด เครียดปัญหาชีวิตจึงคิดสั้นดังกล่าว จนท.เร่งตรวจสอบหาสาเหตุที่แน่ชัดอีกครั้ง ,วันที่ 3 ก.ย.59 ร.ต.อ.อัครเดช พงษ์พรหม รอง สว.(สอบสวน) สภ.เมืองภูเก็ต รับแจ้งจากเรือประมงว่า พบศพลูกเรือผูกคอตายภายในเรือวีระประมง 999 จอดเทียบท่าอยู่บริเวณท่าเรือองค์การสะพานปลาภูเก็ต ต.รัษฎา อ.เมือง จึงพร้อมด้วยหน่วยกู้ภัยมูลนิธิกุศลธรรมภูเก็ตรุดไปตรวจสอบ,ที่เกิดเหตุ เป็นเรือประมงจอดเทียบท่า โดยมีลูกเรือประมงต่างด้าวเป็นจำนวนมาก ยืนอยู่ริมฝั่ง รอเจ้าหน้าที่นำร่างผู้เสียชีวิตออกจากเรือมาชันสูตร เบื้องต้น พบศพชายสวมเสื้อยืดแขนสั้นสีครีม นุ่งกางเกงวอร์มขายาวสีดำ ถูกนำขึ้นมาจากข้างเรือ โดยที่บริเวณลำคอยังคงมีเชือกปอผูกติดอยู่,จากการตรวจสอบ ไม่พบหลักฐานว่าเป็นใคร อายุระหว่าง 20-25 ปี สูงราว 170 ซม. คาดว่า เป็นแรงงานต่างด้าว ชันสูตรศพตามร่างกาย ไม่พบบาดแผลหรือร่องรอยถูกทำร้าย เสียชีวิตมาแล้วไม่ต่ำกว่า 2-3 ชม. สอบถามลูกเรือประมงที่พบศพ ทราบว่า ขณะเดินผ่านเรือประมงลำดังกล่าว ได้มองเห็นผู้ตายห้อยโตงเตงอยู่ที่ข้างเรือ โดยมีเชือกปอผูกติดอยู่กับคอ จึงรีบแจ้งลูกเรือประมงที่อยู่ภายในเรือ,เบื้องต้น คาดว่าผู้ตายอาจเป็นลูกเรือประมง ก่อนเกิดเหตุเกิดอาการเครียดปัญหาชีวิต จึงตัดสินใจใช้เชือกปอที่ผูกติดอยู่กับเสากระโดงหัวเรือผูกคอ แล้วห้อยตัวเองลงไปข้างเรือ เพื่อฆ่าตัวตายดังกล่าว ทั้งนี้ เจ้าหน้าที่ได้นำศพส่ง รพ.วชิระภูเก็ต เพื่อให้แพทย์ชันสูตรหาสาเหตุการเสียชีวิตที่แน่ชัดต่อไป
ลูกเรือประมงภูเก็ต ใช้เชือกผูกคอห้อยข้างเรือเสียชีวิตสลด ตรวจสอบไม่พบบาดแผล-ร่องรอยถูกทำร้าย คาด เครียดปัญหาชีวิตจึงคิดสั้นดังกล่าว จนท.เร่งตรวจสอบหาสาเหตุที่แน่ชัดอีกครั้ง 
ผูกคอตาย,ผูกคอเสียชีวิต,ลูกเรือประมงผูกคอตาย,เครียด,หนีปัญหาชีวิต,ท่าเรือองค์การสะพานปลาภูเก็ต,ภูเก็ต,เรือวีระประมง 999,ผูกคอติดเสากระโดงหัวเรือ